เรื่องจากผัวเมียทะเลาะกัน ยิงดับโจ๋ฝั่งธนฯ ถล่มรถพรุน 
วัยรุ่นฝั่งธนฯ ไปเที่ยวผับ ขากลับผัวเมียเกิดทะเลาะกัน เลยเรียกพี่ใหญ่ หนุ่มวัยเบญจเพสมาช่วยเคลียร์ ปรากฏว่ามาถึงกลับถูกเพื่อนในกลุ่มยิงตายหลังจากที่ทะเลาะกัน เรื่องยุ่งอีนุงตุงนังไปกันใหญ่เพราะอยู่ๆ ดันมี จยย.โผล่มายิงใส่รถเก๋งอีก,เมื่อเวลา 05.30 น. วันที่ 6 พ.ค. 58 พ.ต.ท.พัฒนพร เทพพิทักษ์ พนักงานสอบสวนผู้ชำนาญการพิเศษ สน.ตลาดพลู รับแจ้งเหตุวัยรุ่นยิงกัน มีผู้ได้รับาดเจ็บสาหัส บนถนนวุฒากาศ ช่วงใต้สะพานต่างระดับกัลปพฤกษ์ มุ่งหน้ากำนันแม้น แขวงตลาดพลู เขตธนบุรี กทม. จึงรุดไปตรวจสอบ พร้อมด้วย พ.ต.อ.มานพ สุคนธ์ธนพัฒน์ ผกก.สน.ตลาดพลู พ.ต.ต.ภาณุวัชร์ เจริญยิ่ง สว.สส. และหน่วยกู้ภัยมูลนิธิร่วมกตัญญู,ที่เกิดเหตุอยู่บนถนนวุฒากาศ ฝั่งขาออก เจ้าหน้าที่พบรถเก๋งฮอนด้า แจ๊ซ สีแดง ทะเบียน ศช 9483 กรุงเทพมหานคร จอดอยู่ในสภาพมีรอยถูกยิงเข้าที่กระจกด้านหน้าฝั่งคนขับ 1 นัด และที่กระจกด้านขวาอีกหลายนัด จนแตกกระจาย ห่างไปไม่ไกลพบรถ จยย.ฮอนด้า พีซีเอ็กซ์ สีดำแดง ไม่ติดแผ่นป้ายทะเบียน จอดอยู่ 1 คัน โดยข้างรถมีกองเลือดใหญ่ พร้อมซองปืนแบบลูกโม่ไม่ทราบขนาด ตกอยู่ จำนวน 1 ซอง,ส่วนผู้ได้รับบาดเจ็บเป็นเจ้าของรถ จยย. เสียชีวิตระหว่างนำส่ง รพ.ทหารเรือ ทราบชื่อคือ นายฐาปกรณ์ หรือ มาร์ค เยี่ยมทวีรักษ์ อายุ 25 ปี มีบาดแผลถูกยิงเข้าที่ศีรษะด้านหลัง 1 นัด จึงมอบศพให้มูลนิธินำส่งสถาบันนิติเวช รพ.ศิริราช ทำการผ่าชันสูตรโดยละเอียดอีกครั้ง,จากการสอบสวน นายเกรียงศักดิ์ อุดรพูล อายุ 21 ปี เจ้าของรถเก๋งฮอนด้า แจ๊ซ ให้การว่า ก่อนเกิดเหตุ ได้ไปดื่มกินกับเพื่อนๆ รวม 5 คน ที่ผับแห่งหนึ่ง ย่านถนนพุทธมณฑลสาย 1 กระทั่งแยกย้ายกันกลับ ตนกำลังขับรถมุ่งหน้าเข้าบ้านพัก ซึ่งอยู่ไม่ไกลจากจุดเกิดเหตุ บังเอิญพบเพื่อนอีกกลุ่มที่รู้จักในผับ กำลังยืนทะเลาะกันบริเวณใต้สะพานต่างระดับกัลปพฤกษ์ เลยจอดรถลงไปสอบถาม เบื้องต้นได้ความว่า เป็นเรื่องสามีภรรยา จึงไม่อยากยุ่ง และกำลังจะขึ้นรถขับกลับบ้าน จู่ๆ ก็มีคนร้าย 2 คน ขี่รถ จยย.ฮอนด้า เวฟ สีทึบ ไม่ทราบทะเบียน มาจอด แล้วคนซ้อนท้ายได้ใช้ปืนแบบลูกโม่ยิงใส่รถตนโดยไม่ทราบสาเหตุ จนตนและเพื่อนต้องหมอบหนีตายกันจ้าละหวั่น จากนั้นคนร้ายได้เร่งเครื่องหลบหนีไป,นายฐาปกรณ์ ผู้ตายนั้น ไม่ได้ไปเที่ยวด้วยกัน แต่ถือเป็นผู้ใหญ่ในกลุ่ม เพิ่งขี่รถออกจากบ้านมาถึงจุดเกิดเหตุ เพื่อจะมาสอบถามเหตุการณ์ และเคลียร์เรื่องสามีภรรยาที่มีปัญหายืนทะเลาะกันอยู่ก่อนหน้านี้ แต่ปรากฏว่า นายฐาปกรณ์กลับมีปากเสียงกับ นายมิกซ์ (ไม่ทราบชื่อและนามสกุล) เพื่อนอีกคน จนเกิดการชกต่อยกันขึ้น และเหตุไม่คาดฝันก็เกิดขึ้น เมื่อนายมิกซ์ได้ชักอาวุธปืนลูกโม่ออกมายิงใส่นายฐาปกรณ์ กระสุนเข้าศีรษะด้านหลัง 1 นัด หลังก่อเหตุนายมิกซ์ได้หลบหนีไป นายเกรียงศักดิ์ กล่าว,ด้าน พ.ต.อ.มานพ เปิดเผยว่า จากการสอบสวนเบื้องต้นทราบว่า ก่อนหน้านี้มีคู่รักในกลุ่มทะเลาะเบาะแว้งกัน หลังกลับจากเที่ยวผับ ฝ่ายหญิงตัดสินใจขึ้นรถแท็กซี่หนีฝ่ายชาย ส่วนฝ่ายชายก็ขับรถปิกอัพตามมาปาดหน้ารถแท็กซี่ แล้วเรียกให้ฝ่ายหญิงลงจากรถ ระหว่างที่ทั้งคู่กำลังมีปากเสียงกันอยู่นั้น เพื่อนๆ ในกลุ่มที่ออกมาจากผับด้วยกัน ก็จอดรถเพื่อห้ามปราม กระทั่งมีคนโทรศัพท์เรียกนายฐาปกรณ์ ผู้ตาย ออกจากบ้านมาเคลียร์ปัญหา แต่กลับมีการพูดจาไม่เข้าหู ทำให้นายฐาปกรณ์มีเรื่องชกต่อยกับนายมิกซ์ เพื่อนในกลุ่มอีกต่อหนึ่ง จนนายฐาปกรณ์โดนนายมิกซ์ยิงเสียชีวิต ซึ่งขณะนี้ทราบแล้วว่า นายมิกซ์หลบหนีไปที่ไหน กำลังประสานให้ญาติพาเข้ามอบตัว หากไม่มาก็จะออกหมายจับ,ขณะที่คนร้ายอีก 2 คน ที่ใช้รถ จยย.ฮอนด้า เวฟ เป็นพาหนะมากระหน่ำยิงใส่รถของ นายเกรียงศักดิ์ ยังไม่ทราบว่าเป็นใคร เพราะเพื่อนๆ ในกลุ่มก็ยังงง เนื่องจากคนร้ายไม่ได้มีปัญหาและไม่ได้เกี่ยวข้องอะไรกับกลุ่มผู้ตายเลย ขณะนี้กำลังไล่หาหลักฐานจากกล้องวงจรปิด เพื่อติดตามตัวมาดำเนินคดีฐานทำให้เสียทรัพย์และ พ.ร.บ.อาวุธปืน ด้วย.
วัยรุ่นฝั่งธนฯ ไปเที่ยวผับ ขากลับผัวเมียเกิดทะเลาะกัน เลยเรียกพี่ใหญ่ หนุ่มมาช่วยเคลียร์ ปรากฏว่ามาถึงกลับถูกเพื่อนในกลุ่มยิงตายหลังจากที่ทะเลาะกัน เรื่องยุ่งอีนุงตุงนังไปกันใหญ่เพราะอยู่ๆ ดันมี จยย.โผล่มายิงใส่รถเก๋ง
ฆ่ากันตาย,ยิงรถ,วัยรุ่น,ฐาปกรณ์ เยี่ยมทวี,ฮอนด้า แจ๊ส,โจ๋ฝั่งธน,สน.ตลาดพลุ,ธนบุรี,กรุงเทพ,อาชญากรรม,ข่าว,ไทยรัฐออนไลน์